28. ΑΠΟΦΑΣΗ ΥΠΟΥΡΓΩΝ ΑΝΑΠΤΥΞΗΣ ΚΑΙ ΓΕΩΡΓΙΑΣ Αριθ. Α2-5100 της 29 Δεκ.-30 Ιαν. 1998 (ΦΕΚ Β΄ 50) Συμπλήρωση διατάξεων της Α2-2330/26.6.1995 κοινής Υπουργικής Αποφάσεως. Έχοντας υπόψη: 1.Τις διατάξεις: α)Του άρθρ.16 του Νομ. 1558/85 «Κυβέρνηση και Κυβερνητικά Όργανα». β)Του άρθρ.4 του Νομ. 1279/82 «για ρύθμιση των μισθώσεων των καταστημάτων διάθεσης οπωροκηπευτικών προϊόντων των Κεντρικών Λαχαναγορών Αθηνών και Θεσσαλονίκης». γ)Των άρθρ.1 και 3 του Ν.Δ/τος 159/69 «περί ρυθμίσεως θεμάτων απορώντας τας Κεντρικάς Λαχαναγοράς Αθηνών και Θεσσαλονίκης και περί κυρώσεως πράξεων του Υπουργικού Συμβουλίου». δ)Του Βασ. Δ/τος 143/63 «Περί οργανώσεως και λειτουργίας της Κεντρικής Λαχαναγοράς Αθηνών». ε)Της υπ’ αριθ. 2330/26.6.1995 κοινής απόφασης του Υπουργείου Γεωργίας και Εμπορίου «όροι και προϋποθέσεις εκμίσθωσης και ανανέωσης μισθώσεων καταστημάτων εμπορίας οπωροκηπευτικών, κρεάτων και λοιπών χώρων της Κ.Α.Α.». 2.Την κοινή απόφαση Β3-356/21.7.94 των Πρωθυπουργού και Υπουργού Εμπορίου «Ανάθεση αρμοδιοτήτων στον Υφυπουργό Εμπορίου Μιχ. Χρυσοχοΐδη». 3.Την ανάγκη κατ’ εξαίρεση εκμίσθωσης ή ανανέωσης της μίσθωσης καταστημάτων εμπορίας οπωροκηπευτικών σε επιχειρήσεις που ιδρύθηκαν με βάση επιλέξιμα εθνικά ή και κοινοτικά προγράμματα για την τυποποίηση, συντήρηση και εμπορία γεωργικών προϊόντων, μέχρι ποσοστού 20% των εκάστοτε κενουμένων καταστημάτων. 4.Το γεγονός ότι από την έκδοση της παρούσης δεν προκαλείται δαπάνη εις βάρος του κρατικού προϋπολογισμού, αποφασίζουμε: Άρθρ.1.-1.Τα κενά καταστήματα της Κεντρικής Αγοράς Αθηνών εμπορίας οπωροκηπευτικών μέχρι ποσοστού 20% αυτών, κατ’ εξαίρεση των κείμενων διατάξεων συναφών με την εκμίσθωση των εν λόγω καταστημάτων, εκμισθώνονται υποχρεωτικά ή ανανεώνεται η μίσθωση σε επιχειρήσεις που ιδρύθηκαν με βάση επιλέξιμα εθνικά ή και κοινοτικά προγράμματα για την τυποποίηση, συντήρηση και εμπορία γεωργικών προϊόντων. 2.Το ποσοστό του 20% υπολογίζεται στο σύνολο των κενούμενων καταστημάτων κατά τη διάρκεια του ημερολογιακού έτους. Ο υπολογισμός του ποσοστού, εφ’ όσον οδηγεί σε κλασματικό αριθμό, στρογγυλοποιείται στον αμέσως μεγαλύτερο ακέραιο αριθμό. 3.Της εκμίσθωσης ή της ανανέωσης της μίσθωσης καταστημάτων στις προαναφερθείσες επιχειρήσεις τηρείται προτεραιότητα κατά την ακόλουθη σειρά: α)Προηγούνται εκείνες οι επιχειρήσεις που δεν ηδυνήθησαν να μισθώσουν καταστήματα, λόγω των ισχυουσών απαγορευτικών διατάξεων, εμπορίας στην περιοχή τέως διοικήσεως Πρωτευούσης. Η αδυναμία μισθώσεως αποδεικνύεται προσηκόντως. β)Έπονται οι λοιπές, κατά σειρά υποβολής αιτήσεως μισθώσεως στην Διοίκηση της Κεντρικής Αγοράς Αθηνών συνοδευόμενης από πιστοποιητικό φορολογικής ενημερότητας και τζίρο εντός ή εκτός αγοράς 50.000.000 δρχ. ετησίως. Άρθρ.2.-Η απόφαση αυτή να δημοσιευτεί στην Εφημερίδα της Κυβερνήσεως. 